fi fi de fi fi fi fi fi da fi de fi fi fi fi fi fi fi fi da fi de es fi fi fi fi da fi de fi fi fi en fi fi en fi fi en en en en en fi da fi fi fi fi da fi de fi en fi fi en en en en en fi sv fi de fi fi fi fi fi fi fi da fi de fi fi fi fi fi fi fi fi da fi de hbs_lat fi fi fi da fi de fi fi fi fi fi da fi de fi fi fi en fi en da fi fi fi fi ms fi fi fi en eu fi fi fi fi fi eo cs fi fi fi fi fi fi fi fi fi en fi fi fi fi es fi fi fi fi fi fi hbs_lat fi fi fi fi fi fi fi fi fi fi fi cs fi fi fi fi
Joululimput ja saaristolaisleivät löytyvät pakkasesta, on leivottu, järjestelty kaappeja (koska sinnehän tontut kurkkivat) ja tehty jouluostoksia. Uusi jääkaappi on rikkoutuneen tilalla ja se on jo aika hyvin täytetty jouluruoilla. Kuusi on valmiina jalassaan viherhuoneessa, joulutohinaa ja tekemistä riittää, mutta koska paljon on teille vielä näyttämättä meidän uutta kotia, voisin nyt vilauttaa kuvia meidän isommasta wc:stä.
Isompaan wc-tilaan oli Onnin alkuperäisissä kuvissa piirretty suihku, mutta se päätettiin jättää meillä pois, joten saatiin tilaa ihan ruhtinaallisesti. Ison peilin edessä aamuisin yleensä onnistuukin molempien aamutoimet yhtäaikaisesti.
Seinäwc:n päällä on vessapaprurullia virkatussa korissa, pöytätasoilla vain välttämättömät tavarat, sillä laatikoissa on yllin kyllin meille kahdelle säilytystilaa. Nyt seuraa kauhea määrä vessakuvia. :)
Joulua ei juurikaan kuvissa näy, joten pitää palata joulupuuhien pariin. Punaista pyyhkeiden joukkoon ja hyasintti tarvitaan vessaankin joulun kunniaksi! Ihanaa joulunodotusta lukijoille!
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Itsenäisyyspäivänä huomasimme Boschin side-by-siden olevan lämpimänä kolmannen kerran lokakuun muuton jälkeen. Kaksi kertaa olisi vielä ymmärtänyt, mutta kolmannet pilaantuneet ruoat saivat pinnani jo katkeamaan. Kaksi kertaa siis sitä on jo korjattu aiemmin. Nyt sentään lupasivat vaihtaa jo koko koneen, eli uusi on tulossa tilalle. Toivottavasti se toimii. Suunniteltujen itsenäisyyspäiväruokien sijasta ruokamyrkytyksen välttämiseksi lautaselle haettiin hampurilaisateriat. Eikä yhtään naurattanut.
Kärsimme edelleen lievästä huonekalujen puutostilasta, joten Teemu päätti kasata Fatboyn talveksi sisälle. Josko siinä joulunpyhinä ehtisi vaikka ottamaan päivätorkut. Puusepältä saataneen muutaman päivän sisällä hinta-arvio sängystä ja viihdehuoneeseen olemme etsineet sohvaa ja yksi yli muiden on löytynyt.
Sitsin sohva olisi upea, untuvarouhetäytteinen, syvä ja siihen saatavan ison rahin avulla mahtava vierasvuode.
Talvi tekee epävarmasti tuloaan, täällä toivotaan kovasti pikkupakkasia ja lunta räntäsateen sijasta. Onneksi sisällä on jouluista ja lämmintä. Viikonloppuna Kodin Terrasta kotiutimme sypressin, ensimmäiset hyasintit kukkivat jo, joulukortit odottavat postitusta ja joulukalenteri on kasattu ikkunalaudalle.
Huomenna pikkujouluillaan Tampereella Popedan tahtiin ja sunnuntaina suunnitelmissa on testata leivinuuni ensimmäisen kerran, josko siellä saisi vaikka joululimput paistettua.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Meillä on lunta! Jo  sunnuntaina maa oli saanut märän lumipeitteen, mutta eilen oli jo ihan valkoista. Maa oli viikonloppuna kuitenkin vielä niin sulaa, että äitin kanssa istutimme pihalle muutamat kukkasipulit Teemun ja sähkömiehen asennellessa ulkovaloja paikoilleen.
Viikonloppuna kaivoin jouluvaloja ja vähän pallojakin esille ja kinkkukin hommattiin jo pakastimeen odottamaan paistoa. Joulumieli tulla tupsahti ensimmäisen adventin mukana. Juotiin glögiä ja leivottiin ensimmäiset joulupiparit. Ja syötiinkin ne jo, joten tänään leivottiin uudet. Suunniteltiin joulun syömisiä ja todettiin, että leivinuuni on testattava pian!
Löysin muuten suloisen digijoululehden tavallisten joululehtien lisäksi selailtavaksi: http://www.sweetpaulmag-digital.com/sweetpaulmag/winter2011#pg1. Kauniita kuvia ja ihania reseptejä.
Teemu ja sähkömies asensivat viime viikolla saapuneen poreammeen paikoilleen ja heti sunnuntai-iltana hyppäsimme testaamaan sitä. Se on kyllä superkiva! Meillä ei enää tarvita kylpylälomia.
klo 21.40 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Ensi kuussa on joulu!
Blogissa on ollut hiljaista, mutta muuten on touhuttu sitäkin enemmän. Kotona on siivottu, kasattu makuuhuoneiden liukuovikaapit, saunottu, vähän laitettu pihaa eteenpäin ja kaikenmoista pientä saatu aikaiseksi. Suloisia pieniä oli kylässä vanhempiensa kanssa viikonloppuna, sosiaalista elämääkin rakentamisen jälkeen on siis jo havaittavissa. Pikkuhiljaa aletaan päästä myös eroon siitä "pitää tehdä jotakin" -tunteesta. Nyt vähän kuvia meiltä...
Tuulikaappiin on laitettu hylly paikoilleen ja nyt siihen päälle saa kynttilöitä palamaan ja sisään tullessaan siihen voi laskea vaikka avaimet. H&M:ltä tilatut ovimatot olivat tosi kivat ja Hello!-matto pääsi ensimmäiseksi lattiaan. Toisen laitoin viherhuoneen ovien eteen, näkyy tuossa edellisessä kuvassa.
Eteiseen löytyi nyt ainakin aluksi kiva edullinen valkoinen naulakko.
Stockmannin verkkokaupasta löysi tiensä kotiin kaksi lisäkappaletta A110-valaisimia. Niiden lisäksi kotiutin Konstsmiden kaupunki- ja maalaismaisemasiluettiset kyntteliköt. Vähän modernimmat tavallisten tilalle. Koska pimeä tulee jo niin kovin aikaisin, pääsivät kyntteliköt heti paikoilleen Tai ainakin aloittivat paikkansa etsimisen esillä. Ja alkaahan sitä pikkujoulukausikin olemaan jo näillä näppäimillä!
Kuuraisia aamuja oli viime viikonloppuna, tällä viikolla maassa kävi jo vähän luntakin, nyt taas aamulla sateli vettä.
Aiemmin vilauttamani kukat ja sudenkorennot löysivät myös paikkansa seiniltä, keittiöön ja eteiseen niitä sijoittelin. Ja seiniä säästääkseni käytin kiinnitykseen sinitarraa pakkauksessa mukana tulleiden nastojen tai teippien sijasta.
Eilen meitä vihdoin odotti pihassa suuri paketti! Poreamme on usean kuukauden odottamisen jälkeen saapunut! :) Seuraavaksi siis varmaankin kurkistetaan kylppäriin.
klo 17.41 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Dymo on mun lemppari. Eteiseen on kehitteillä rivi dymotauluja. Kaksi on jo kehystettynä ja muutama vielä pitäisi saada tehtyä. Toisessa valmiissa seisoo talo ja toisessa sykkii sydän. Ehkä vähän kotikutoista, mutta on vaan kivaa napsutella ja upottaa tauluihin aiheeseen liittyviä sanoja eri kielillä tai piilottaa kuvioon pieniä viestejä.  Mikähän seuraava kuvio olisi?
klo 17.20 4 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Takkaa on lämmitelty pikkuhiljaa Uuniseppien antaman ohjeen mukaan. Aloitettiin kolmisen viikkoa sitten ulkotulella ja sittemmin on polteltu puuta puolesta kilosta pikkuhiljaa puun määrää kasvattaen. Viime viikonloppuna ensimmäistä kertaa laitoimme tulen jo ihan oikeassa lämmitystarkoituksessa ja kyllähän se lämpeni ja lämmitti hyvin sisätiloja. Alppi leivinuunilla painaa yli kaksi tonnia, mutta jo parilla kolmella pesällisellä puuta on posket saatu punaiseksi. Hyvin toimii siis. Vetää hienosti, syttyy tumpelonkin sytyttäjän toimesta, on saanut paljon kehuja ulkomuodostaan, lämmittää, pysyy kauan lämpimänä ja luo tunnelmaa.
Kuten kuvasta näkyy, meiltä puuttuu vielä puukori tai kantoteline. Melkoinen sotku siis saadaan aikaan lämmittelytouhussa. Alla olevat tuotteet tulivat vastaan asuntomessuilla ja tekisivät lämmittämisestä siistempää. Kauniit ajattomat Aikatuotteen Hali-puunkannin ja Syli-puuteline valloittivat minut jo nimillään. Erittäin varteenotettavat vaihtoehdot meillekin kotiutettaviksi!
Kuva Aikatuotteen verkkosivuilta.  Halit ja syli.
klo 16.26 6 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Yksi päivän parhaista hetkistä on  töiden jälkeen astua sisään kotiovesta. Entistä parempi tuo hetki on, jos eteisessä tavarat ovat nätisti järjestyksessä omilla paikoillaan. Eikö siis sisustuksen suunnittelu ole hyvä käynnistää tuulikaapista?
Hayn naulakko tarvitsisi kavereikseen vaatepuut, mutta on kauniin yksinkertainen ja selkeä. (kuva: Finnish Desing Shop)
Artek 160 on tehty meidän eteiseemme, mutta on vähän hinnalla pilattu. (kuva: Finnish Desing Shop)
Seinälle muutama hylly, joille voi laittaa kynttilöitä ja laskea kotiavaimet kotiin tultuaan. Jonkinmoinen peilikin tarvitaan ja muutama ovimatto on jo tilattu. (kuvat: H&M, Ikea)
Tuulikaapin suunnitelmat siis alkavat olla selvillä, pitkälti Ikea-reissua vaille valmiina.
ps. Elisalle terkkuja, että laattakuvia on jo räpsitty. Kyllä ne pian saan aikaiseksi julkaistua täälläkin. :)
klo 18.56 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Täällä ollaan ja asustellaan, vaikka hiljakseen ollaan oltukin. Lomailin viime viikon, eikä tietokonetta juurikaan tullut avattua. Hommat eivät loppuneet, vaikka muuttamaan päästiinkin. Nyt voidaan puuhailla asumisen ohella ihan omaan tahtiin ja laiskottelukin on kyllä maistunut. Vaikka pelkkä ihmettely on vienyt aikaa, on kotona tullut entistä valmiimman näköistä päivä päivältä. Kurkataan nyt vaikka ensin ulkopuolelle.
Takapihalle on päästy tekemään ensimmäiset istutukset. Muutama pieni mustikkapensas aloittelee siellä kasvuaan.
Ulkopuolella Teemu ja Eki laittoivat keittiön puolelle terassin pilarit paikoilleen ja tekivät katon siltä osin myös valmiiksi. Melkoisesti vaikuttaa talon ilmeeseen ulkopuolelta katsottuna, mutta myös sisäpuolella terassilla on suuri vaikutus. Keittiön puoli isosta tilasta tuntuu nyt paljon suojaisammalta ja yksityisemmältä.
Takaterassin katto tiilineen. Takapihalle on levitetty mullat, joten ensi keväänä päästään sitten ajoissa istuttamaan nurmikkoa.
Ruokapöydän päälle testattiin Normann Copenhagenin isoa valaisinta ja se sopi siihen niin hyvin, että löysi siitä paikkansa. Ikkunasta pilkistää takaterassin katto.
Viime viikon torstaina Lumonilta käytiin asentamassa viherhuoneen lasitukset ja ne ovat kyllä ihan samanlaiset kuin tuossa mallitalossa. Vielä on tarvittu sirkkelöintipaikkaa ja sellaisena toimiii viherhuone, joten tuon tilan sisustaminen saattanee jäädä ensi kesään. Tai itseasiassa joulukuusellehan siellä olisi mahtava paikka!
Ensi kesänä siellä voi loikoilla riippukeinussa yrttien ja tomaattien ympäröimänä! :)
klo 8.30 4 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Talon seinille kiinnitettävät ulkovalaisimet on tilattu, tai ainakin osa tarvittavista. Itseasiassa äsken tuli viesti, että ne ovat jo saapuneetkin. Rautiasta saamamme lahjakortti oli menossa vanhaksi ja Cellon tuoteperheestä löytyi kivat simppelit ulkoseinävalaisimet melko edullisesti.
Minor valaisimia meille tulee terassien kohdille talon etu- ja takapuolille sekä viherhuoneeseen (jonne muuten lasit asennetaan ensi viikolla). (kuva cello-info.com-sivuilta)
Mustat Subitot meille asennetaan sisäänkäynnin seinille. Osaa sitten pimeässäkin toivottavasti kotiin. Nyt verannalle on ajettu moottoripyörä. :) (kuva cello-info.com-sivuilta)
klo 17.14 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Torstaina saimme muuttoluvan ja äidin, Jussin ja Eetun avustuksella siivouksen jälkeen tavarat raahattiin perjantaina sisään ja lauantaina luovutettiin vanhan asunnon avaimet pois. Rakennustarkastaja muuten totesi, että meillä on Jämsän modernein puutalo.
Nyt takana on neljä hyvin nukuttua yötä omassa kodissa. Viikonloppu on kulunut siivoilussa, viimeistelyssä, löhöilyssä ja ihan vaan ihmettelyssä. On poltettu ulkotulia takassa, pesty pyykkiä ja ihasteltu kuivausrumpulämpimiä vaatteita. Pieniä iloja.
Uutukainen ruokapöytämme kiiltää sekin valkoisuuttaan.
Kyllä kannatti rakentaa oma koti!
klo 9.59 5 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Temppa hei... Kun meillä on tuparit, niin voitaisko me toivoa näitä tällaisia harmaita Kulkuja tuparilahjoiksi, kun kuitenkin ihmiset varmaan jotakin tuo, vaikkei tarvitsisikaan? Eiks oo ihania? Ne löytyy jo kaikista blogeista. Sopis loistavasti yhteen meidän Kastehelmien kanssa, joita sä et välttämättä oo kunnolla edes nähnyt, kun niitä ei ole vanhassa kodissa otettu vielä käyttöön.
Talolle tehty hyvällä menestyksellä käyttöönottotarkistus, joten nyt alkaa muutto tosissaan. Lauantaina luovutetaan vanhan asunnon avaimet pois. :)
Kuvat lainattu Iittalan sivuilta.
klo 15.16 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
Tässä blogissa seurataan Jennin ja Teemun omakotitalon, Onnin valmistumista ja oheen mahtuvia arjen touhuja. Talomalli on Omatalon Trend 144a, joka ihastutti Valkeakosken asuntomessuilla 2009.
Kolmas kerta toden sanoo?
Ensi kuussa on joulu!
Teema: Yksinkertainen. Sisällön tarjoaa Blogger.